Ritratt: Miguela Xuereb .td_uid_2_61165a9c31035_rand.td-a-rec-img{text-align:left}.td_uid_2_61165a9c31035_rand.td-a-rec-img img{margin:0 auto 0 0} Il-Ministeru għas-Saħħa ħabbar li nstabu 101 każ ġdid ta' COVID-19 minn 3,597 swab tests li saru fl-aħħar 24 siegħa. Tħabbar ukoll li fiequ 119-il persuna oħra, u n-numru ta' każijiet attivi fil-komunità niżel għal 723. Skont l-infografika ppublikata mill-Ministeru tas-Saħħa fl-aħħar 24 siegħa ma ġiet irreġistrata l-ebda mewt oħra, b'hekk in-numru ta' vittmi żdied għal 429. S'issa ngħataw 782,600 tilqima u 403,015 persuna huma mlaqqmin kompletament. Minn 36 każ ta' COVID-19 li hemm fl-Isptar Mater Dei bħalissa, 4 minnhom qegħdin fl-ITU. Kelliem għall-Ministeru tas-Saħħa kkonfermat ma' Newsbook.com.mt li mis-36 persuna li huma rikoverati l-isptar, 20 huma vvaċinati kompletament. Tlettax mis-36 huma pazjenti ta' aktar minn 70 sena, tmienja għandhom bejn 50 u 69 sena, disa' każi għandhom bejn it-30 u d-49 sena filwaqt li sitt każi huma pazjenti li għandhom inqas minn 30 sena. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61165a9c3133c_rand.td-a-rec-img{text-align:left}.td_uid_3_61165a9c3133c_rand.td-a-rec-img img{margin:0 auto 0 0}